Predkladacia správa

	Materiál Správa o plnení úloh vyplývajúcich zo Stratégie rozvoja slovenského knihovníctva do roku 2006 sa predkladá na rokovanie vlády SR na základe uznesenia vlády SR č. 1381/2002 z 18. 12. 2002, bod C.1., k Plánu práce vlády SR na rok 2003. Ministerstvo kultúry SR spracovalo predkladanú správu z podkladov jednotlivých gestorov ako informáciu pre vládu SR o plnení tohto vládneho strednodobého strategického materiálu v oblasti knižničného systému v SR. 
	Materiál sumarizuje hlavné ciele Stratégie rozvoja slovenského knihovníctva do roku 2006 rozdelené na 8 strategických úloh, s ich hlavným zameraním a odpočtom plnenia jednotlivých úloh za celý knižničný systém. 
	V zmysle čl. 10 ods. 6 písm. a) Smernice na prípravu a predkladanie materiálov na rokovanie vlády SR (schválená uznesením vlády SR č. 512/2001) nebol materiál predmetom medzirezortného pripomienkového konania.
Materiál nemá finančný, ekonomický a environmentálny vplyv a zároveň ani vplyv na zamestnanosť.